《伫香亭》
金朝·赵秉文

今辰复何辰，幽花满中园。爱此风露香，聊伫屐齿痕。

花残蜂蝶风，花开蜂蝶喧。物理有代谢，花枝独无言。

无言还有情，似诉惟空尊。今我不为乐，知有来岁存。

呼儿具瘿杓，唤妾倾瓦盆。且尽一日欢，万事不复论。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。